**Izvješće o radu Turističkog vijeća TZM Silbe za 2022.**

Izvješće o radu Turističkog vijeća prema članku 23. točke 3. Statuta TZM Silbe sadrži podatke o:

1. održanim sjednicama Turističkog vijeća (koje sadrži datum održavanja, dnevni red, imena prisutnih članova i donesene odluke)

2. aktima koje je donijelo Turističko vijeće

3. načinu praćenja izvršenja programa rada i financijskog plana Zajednice.

U 2022. Turističko Vijeće održalo je slijedeće sjednice:

1. 5.03.2022.
2. 2.04.2022.
3. 23.04.2022.
4. 29.5.2022.
5. 28.11.2022.
6. 18.12.2022.
7. Na sjednici održanoj 5.03.2022. prisutni su bili Sebastjan Jurkovič, Linda Žunić, Margit Žunić, Aleksandar Lukić i Marin Jurić, a odsutni: Ines Bolfan, Saša Predovan, Veljko Žorž i Luciano Klanac.

Jedina točka dnevnog reda bio je Natječaj za izbor direktora/ice TZM Silbe, koji je bio objavljen 7. – 15.2.2022., te se isti mora ponoviti jer dobili smo odgovor od Ministarstva turizma i sporta da smo Natječaj za izbor direktora/ice objavili dan ranije nego smo smjeli. Naime, u novodonesenom Pravilniku o posebnim uvjetima koje moraju ispunjavati zaposleni u turističkim zajednicama <https://narodnenovine.nn.hr/clanci/sluzbeni/2022_01_13_130.html>, na kraju stoji:
Ovaj Pravilnik stupa na snagu osmoga dana od dana objave u »Narodnim novinama«. Zagreb, 25. siječnja 2022.
Međutim gleda se dan objave tiskanog izdanja NN, koji je bio 31.1.2022., što znači da smo Natječaj mogli objaviti najranije 8.02.2022., a mi smo ga objavili 7.02.2022., i moramo ga ponoviti. Dobra vijest je da nisu našli nepravilnosti kod prijave odabrane kandidatkinje, i samo moramo ponoviti Natječaj što prije.

1. Na sjednici održanoj 2.04.2022. prisutni su bili: Marin Jurić, Linda Žunić, Margit Žunić, Ines Bolfan i Aleksandar Lukić, a odsutni: Sebastjan Jurkovič, Saša Predovan, Veljko Žorž i Luciano Klanac.

Donešene su slijedeće odluke:

* Donošenje odluke o obustavi Natječaja za direktora/icu TZM Silbe koji je objavljen  07.02.2022. i imenovanja direktorice
* Donošenje odluke o raspisivanju novog Natječaja 5.04.2022. do 13.4.2022., i objavi Natječaja na web stranicama TZM Silba [www.tzsilba.hr](http://www.tzsilba.hr)
1. Na sjednici održanoj 23.04.2022. prisutni su bili: Marin Jurić, Sebastjan Jurkovič, Saša Predovan, Veljko Žorž, Luciano Klanac I Aleksandar Lukić, a odsutni: Ines Bolfan, Linda Žunić i Margit Žunić.

Predsjednik Marin Jurić izvijestio je prisutne da je na Natječaj za izbor direktora/ice TZM Silba pristigla dokumentacija samo od jedne kandidatkinje, Natashe Kadin i da je predana dokumentacija u skladu sa natječajem. Dokumenti su unaprijed dati na uvid svim članovima Turističkog vijeća. Pozvana je kandidatkinja da prezentira Program rada. Po prezentaciji programa razgovaralo se o prvim koracima koji će se poduzeti u poboljšanju organizacije rada, povećanju prihoda, izradi Operativnog i Financijskog plana rada za 2022. god, Pravilnika o radu Vijeća i Strategije.

Po završetku diskusije i prezentacije kandidatkinje, predsjednik je dao na glasanje odluku o

izboru kandidatkinje Natashe Kadin za direktoricu TZ. Jednoglasno je imenovana Natasha Kadin za direktoricu TZM Silba na mandat od četiri godine, i odlučeno je:

- da će se u ponedjeljak 25. travnja 2022. poslati Ministarstvu turizma cjelokupna

dokumentacija na provjeru i verifikaciju odluke o izboru.

1. Na sjednici održanoj 29.05.2022. prisutni su bili: Marin Jurić, Saša Predovan, Luciano Klanac, Aleksandar Lukić, Ines Bolfan i Linda Žunić, a odsutni: Sebastjan Jurkovič, Veljko Žorž i Margit Žunić.

Na sjednici se usvojio Poslovnik o radu Turističkog vijeća TZM Silbe, koji je unaprijed poslan Vijećnicima, Izvještaj o radu TZM Silbe za 2021. godinu te Plan aktivnosti sa financijskim planom za 2022. godinu, kao i netom napravljeni dokumenti: Strateški plan TZM Silbe 2022. – 2026., Operativni plan za 2022. godinu te Komunikacijski plan, odmah nakon sjednice Vijeća uslijedila je Skupština koja je iste dokumente usvojila.

1. Na sjednici održanoj 28.11.2022. prisutni su bili: Ines Bolfan, Marin Jurić i Veljko Žorž. Prisutni online: Sebastjan Jurkovič, Luciano Klanac i Aleksandar Lukić.  Odsutni: Saša Predovan, Linda Žunić i Margit Žunić.

Na sjednici se razgovaralo o priprema izvještaja o radu TZM Silbe 1.6.2022. do 1.12.2022., te općenito o načinu i vremenu izvještavanja direktorice Vijeću, pripremi Skupštine TZM Silbe koja će se održati 18.12.2022. te o pripremi izvještaja o radu za 2022. godinu i Plana aktivnosti i financija za 2023. godinu.

1. Na sjednici održanoj 18.12.2022. prisutni su bili: Marin Jurić, Sebastjan Jurkovič, Aleksandar Lukić, Linda Žunić i Margit Žunić. Prisutni online: Ines Bolfan, Saša Predovan. Odsutni: Luciano Klanac i Veljko Žorž.

Teme:

- Preliminarni izvještaj TZM Silbe za 2022. - obzirom da je direktorica Natasha Kadin stupila na funkciju te je zaposlena od 1.6.2022., prvi šestomjesečni opisni i financijski izvještaj za razdoblje 1.6.2022. do 1.12.2022. predala je e-mailom 10.12.2022. Vijeće TZM Silbe imalo je 7 dana za komentare, a na samoj sjednici Vijeća komentare na detalje izvještaja imao je Margit Žunić, na koja je direktorica odgovorila. Posebno je odlučeno da će direktorica za iduću sjednicu Vijeća provjeriti u Zakonu o turističkim zajednicama i promicanju hrvatskog turizma, kao i u Statutu TZM Silbe, na što se točno odnose „ukupni prihodi“ TZM Silbe u rečenici: „Troškovi za plaće radnika zaposlenih u turističkoj zajednici ne smiju prelaziti 40 % ukupnih prihoda turističke zajednice.“ (čl. 59.), te je gosp. Žunić tražio da se u izvještaju dodatno obrazloži s čime je točno TZM Silbe sudjelovala u svakom događanju proteklog ljeta, te koja su i s kolikim iznosima sufinancirana događanja drugih organizatora (udruga). Također, tražio je da direktorica točno provjeri na što se odnose uplate Grada Zadra u 2022. godini. Direktorica će ove podatke dostaviti na idućoj sjednici Vijeća TZM Silbe.

- Promjena knjigovodstvenog servisa – obzirom da direktorica ni Predsjednik TZM Silbe nisu zadovoljni radom knjigovodstvenog servisa Ješka doo, te je direktorica pronašla drugi knjigovodstveni servis, a koji knjigovodstveno vodi već nekoliko turističkih zajednica, a i regionalnu TZZŽ, Libria doo, i koji je voljan prihvatiti angažman za TZM Silba, pristupilo se glasovanju o promjeni knjigovodstvenog servisa, te je ona jednoglasno usvojena. Knjigovodstveni servis biti će promijenjen 1.4.2023. jer u Ugovoru s Ješka doo između ostalog stoji da je otkazni rok 3 mjeseca.

- Priprema Plana aktivnosti i financija za 2023. godinu – do ove točke dnevnog reda se nije stiglo jer su se Vijećnici dugo zadržali na točci 3 Dnevnog reda, a u 12 sati istog dana bila je zakazana Skupština, te je naputak da se ubuduće izbjegava organizirati Vijeće i Skupštinu isti dan, kako bi se mogle pokriti sve točke Dnevnog reda te o svakoj raspraviti.

Izvještaj sastavila

Natasha Kadin, direktorica TZM Silbe

Predsjednik TZM Silbe

Marin Jurić

U Silbi, travanj 2023.